17.02.2022

**Ανανεώσεις εγγραφών δηλώσεις μαθημάτων Εαρινό Εξαμ. 2021-22**

Ενημερώνουμε τους φοιτητές του Τμήματος Μηχανολόγων Μηχανικών ότι οι δηλώσεις μαθημάτων Εαρινού Εξαμήνου 2021-2022 θα πραγματοποιούνται μόνο ηλεκτρονικά (http://student.hmu.gr) από 20/02/2022 έως και 4 /03/2022.

* **Έναρξη μαθημάτων Δευτέρα 21 Φεβρουαρίου 2022 (για όλους).**
* **20/02/2022** όλοι οι φοιτητές έχουν τη δυνατότητα να δηλώνουν το σύνολο των θεωρητικών μαθημάτων, αλλά μόνο ομάδες εργαστηριακών μαθημάτων του τυπικού τους εξαμήνου.
* **21/02/2021** (μετά τις 11:30 το πρωί)έως και Παρασκευή 4/03/2022όλοι οι φοιτητές δηλώνουν θεωρητικά μαθήματα και ομάδες εργαστηριακών μαθημάτων.
* Καθ’ όλο το παραπάνω διάστημα των δύο εβδομάδων θα είναι ανοικτή η ηλεκτρονική πλατφόρμα στην οποία μπορεί κανείς να κάνει, ή και να αλλάζει, τη δήλωση των μαθημάτων που επιθυμεί να παρακολουθήσει.
* Μετά την κανονική εγγραφή σας στο <http://student.hmu.gr>, καλό θα είναι να εγγραφείτε και στα μαθήματα στο eclass, <https://eclass.hmu.gr/>

Oδηγίες eclass για εκπαιδευόμενους:

<https://docs.openeclass.org/el/student>

Oδηγίες eclass για τους εκπαιδευτές:

<https://docs.openeclass.org/el/teacher>

Oδηγίες από το eclass του Μεσογειακού Πανεπιστημίου:

<https://eclass.hmu.gr/info/manual.php>

**Α. Πρόγραμμα Σπουδών ΕΛΜΕΠΑ**

Το σύνολο των διδακτικών μονάδων (ECTS) των μαθημάτων που μπορεί να επιλέξει για παρακολούθηση ο φοιτητής δεν μπορεί να υπερβαίνει, ανά εβδομάδα, τις:

* σαράντα δύο (42) στην περίπτωση που ο φοιτητής δεν έχει υπερβεί τον ελάχιστο αριθμό των αναγκαίων για την απονομή τίτλου εξαμήνων του προγράμματος σπουδών που παρακολουθεί
* πενήντα (50) στην περίπτωση που ο φοιτητής έχει υπερβεί τον ελάχιστο αριθμό των αναγκαίων για την απονομή τίτλου εξαμήνων του προγράμματος σπουδών που παρακολουθεί.

 Από το Γ’ (τρίτο) εξάμηνο και έπειτα ο φοιτητής εγγράφεται υποχρεωτικά και κατά προτεραιότητα σε όλα τα προσφερόμενα υποχρεωτικά μαθήματα του τρέχοντος και προηγουμένων εξαμήνων (κατά τον οδηγό σπουδών) στα οποία δεν έχει επιτύχει. Στην περίπτωση που ο συνολικός αριθμός των ECTS που αντιστοιχούν στα μαθήματα του τρέχοντος και των προηγούμενων εξαμήνων υπερβαίνει το μέγιστο επιτρεπτό όριο των 42, ή 50 ECTS (ανάλογα με το εξάμηνο του φοιτητή), ο φοιτητής υποχρεούται να εγγραφεί πρώτα στα μαθήματα των παλαιότερων εξαμήνων. Οι ανωτέρω περιγραφόμενοι κανόνες έχουν ως στόχο την ομαλή αλληλουχία στα γνωστικά αντικείμενα των προσφερόμενων μαθημάτων, ώστε να διασφαλιστεί η συνέχεια της διδασκόμενης ύλης από εξάμηνο σε εξάμηνο, δεδομένο που θα συμβάλει στη μέγιστη δυνατή κατανόηση και αφομοίωσή της από τους φοιτητές.

**Β. Πρόγραμμα Σπουδών ΤΕΙ**

Ο φοιτητές του προγράμματος του ΤΕΙ θα έχουν την δυνατότητα να δηλώσουν όλα τα παρακάτω μαθήματα από την αντιστοίχιση μαθημάτων μεταξύ των προγραμμάτων σπουδών του παλαιού και του νέου Τμήματος Μηχανολόγων Μηχανικών αντίστοιχου του πρώην Τ.Ε.Ι. Κρήτης και του Ελληνικού Μεσογειακού Πανεπιστημίου. Οι φοιτητές δηλώνουν μέχρι 8 μαθήματα.

|  |
| --- |
| **2ο Εξάμηνο** |
| Α/Α | Περιγραφή | Αντιστοίχιση |
| 2.1 | Γραμμική Άλγεβρα και Μιγαδικοί Αριθμοί | Εφαρμοσμένα Μαθηματικά |
| 2.2 | Φυσική ΙΙ | Φυσική ΙΙ |
| 2.3 | Μηχανική ΙΙ | Όχι |
| 2.4 | Χημική και Περιβαλλοντική Τεχνολογία | Χημική και Περιβαλλοντική Τεχνολογία |
| 2.5 | Μηχανολογικό Σχέδιο ΙI / CAD | Μηχανολογικό Σχέδιο ΙI / CAD |
| 2.6 | Κατασκευαστικές Τεχνολογίες Ι | Κατασκευαστικές Τεχνολογίες Ι |

|  |
| --- |
| **4ο Εξάμηνο** |
| Α/Α | Περιγραφή | Αντιστοίχιση |
| 4.1 | Στατιστική | Όχι |
| 4.2 | Μηχανική ΙΙΙ (Αντοχή Υλικών) | Αντοχή Υλικών |
| 4.3 | Μηχανική Ρευστών ΙΙ | Όχι |
| 4.4 | Πληροφορική για Μηχανικούς | Πληροφορική για Μηχανικούς |
| 4.5 | Τεχνολογία Υλικών IΙ | Όχι |
| 4.6 | Εισαγωγή στη Σύγχρονη Φυσική - Κβαντική Δομή της Ύλης | Όχι |
| 4.7 | Αγγλική Τεχνική Ορολογία | Ξενόγλωσση Τεχνική Ορολογία |

|  |
| --- |
| **6ο Εξάμηνο** |
| Α/Α | Περιγραφή | Αντιστοίχιση |
| 6.1 | Στοιχεία Μηχανών ΙΙ | Στοιχεία Μηχανών ΙΙ |
| 6.2 | Ηλεκτρικές Μηχανές | Ηλεκτρικές Μηχανές |
| 6.3 | Θεωρία και Τεχνολογία Ελέγχου | Τεχνολογία Ελέγχου |
| 6.4 | Υδροδυναμικές Μηχανές Ι | Υδροδυναμικές Μηχανές |
| 6.5 | Καινοτομία και Επιχειρηματικότητα | Καινοτομία - Διαχείριση Καινοτομίας - Τεχνικοοικονομική Ανάλυση |
| 6.6 | Υγιεινή - Εργονομία - Ασφάλεια - Νομοθεσία | Υγιεινή - Εργονομία - Ασφάλεια - Νομοθεσία |
| 6.7 | Επιχειρησιακή Έρευνα και Συστήματα Υποστήριξης Αποφάσεων | Όχι |

Επίσης οι φοιτητές του προγράμματος του ΤΕΙ θα έχουν την δυνατότητα να εξεταστούν στα παρακάτω μαθήματα που δεν θα διδαχθούν, αρκεί να τα έχουν δηλώσει έστω και μία φορά στο παρελθόν.

|  |
| --- |
|  |
|  | Μαθηματικά ΙΙ |  |  |  |  |  |  |
|  | Στοιχεία Μηχανών Ι |  |  |  |  |  |  |
|   | Κινητήριες Μηχανές Ι |  |  |  |  |  |  |
|   | Μετάδοση Θερμότητας Ι |  |  |  |  |  |  |
|   |
|  |   | Μηχατρονικά Συστήματα ΙΙ |  |   |  |  |  |   |
|  |   | Βιομηχαν.Συστήμ. & Συντήρηση |  |   |  |  |  |   |
|   | Αρχές Ψηφιακής Καθοδήγ. Μηχαν. |  |   |  |  |  |   |
|   | Κινητήριες Μηχανές ΙΙ |  |   |  |  |  |   |
|   | Θέρμανση-Ψύξη-Κλιματισμός Ι |  |   |  |  |  |   |

Για την καταχώρηση της δήλωσης θα πρέπει να πατήσετε το πλήκτρο “Aποστολή” που εμφανίζεται στην σελίδα της δήλωσής σας. Χωρίς αυτήν την ενέργεια η δήλωση δεν καταχωρείται στο σύστημα.

Όταν ολοκληρώνετε τη δήλωσή σας είναι απαραίτητο να την εκτυπώνετε πάντα, ώστε να ελέγξετε τα μαθήματα που έχετε δηλώσει, αλλά και να έχετε ένα αποδεικτικό υποβολής της δήλωσής σας.

Μετά την ηλεκτρονική ολοκλήρωση της αποδοχής των δηλώσεων μαθημάτων παρακολούθησης από τη Γραμματεία του Τμήματος, δίδεται η δυνατότητα τροποποίησης σε έως τρία (3) μαθήματα της υποβληθείσας δήλωσης μαθημάτων, είτε με ηλεκτρονικό μήνυμα στο Email: secrtetariat-mec@hmu.gr, είτε με αίτησή σας στην Γραμματεία, από 7-03-2022 έως και 16-03-2022.